  Наталья Тетерина Ижкарын биатлонэз яратӥсьёслы нырысетӥ «Калашников Биатлон Фест» ӵошатсконъёс ортчозы. Ыбылӥськон тӥрлык лэсьтӥсьлэн нуналэзлы тупатэм спортъя ужрад 22-тӥ куарусёнэ радъяськоз, ивортэ Удмуртилэн тӧроезлэн но кивалтэтлэн пресс-службазы. Ӵошатсконъёсы эмчиосын лэзем 18 аресысен вань мылкыд карисьёс пыриськыны быгато. Соослы 2,7 иськем бызёно но IZHMASH БИ 7–5 винтовкаен кык ыбылӥськон рубежез ортчоно луоз. Оскисько, ужрад биатлонъя номырлы кельшисьтэм старт сяна, бадӟым праздник луоз шуыса Александр Бречалов, Удмуртилэн тӧроезБызьылон биатлонлэн вормисьёсыз «Калашников» концернлэсь нимысьтыз кузьымъёс басьтозы. Ӵошатсконъёс сяна, ужрадын болельщикъёслы шулдыръяськон программа, аттракционъёс, шутэтскон интыос, розыгрышъёс но праздничной концерт радъялозы. Биатлонэз яратӥсьёслы ӵектослэн асьме кунын бадӟым луонлыкъёсыз. Концерн кичӧлтэмен валче, адямиос быгатозы шӧдыны, кыӵе тунсыко биатлонэз учкыны. <…> Малпасько Калашников Биатлон Фест дыръя Ижкаре вуылыны Владимир Драчёв, Россиысь Биатлонистъёслэн огазеяськонзылэн тӧроезБиатлонэз яратӥсьёслы ӵошатсконъёсы пыриськон 400 манет сылэ, нош шулдыръяськон площадкае 200 манетэн пырыны луоз. 14 аресозь пиналъёслы пырон дунтэк. Билетъёс вузанлэсь вань люкам коньдонэз ыстозы Ӟеч уж лэсьтонъя «Дети - бабочки» фондэ, кудӥз шер пумиськылӥсь генетикая ку висёнъёсын висись пиналъёслы юрттэ. Ужрад ыбылӥськонъя но спортъя генерал-майор Демидов А.М. нимо элькун огъетын ортчоз. Ӵошатсконъёсы пыриськыны мылкыд карисьёс  пусйиськыны быгато. Тегъёс: Спорт Ижкар Биатлон Удмуртия КалашниковКонцерн  